OpenLLM-France/wikimedia huggingface dataset:
# Dracs 1991 Supporters

Dracs 1991 Supporters és un grup d'animació del Futbol Club Barcelona, va ser fundat el 6 de gener de 1991, ubicats en la tercera graderia del gol sud del Camp Nou i que va evolucionar des de l'animació a les grades del futbol fins a l'animació a les grades del Palau Blaugrana, on dona suport incondicionalment les seccions esportives del F.C. Barcelona de bàsquet i futbol sala. Al bàsquet animen juntament amb les penyes barcelonistes Sang Culé Cor Català i Penya Blaugrana de Bàsquet Meritxell, sent Dracs 1991 el grup d'animació més nombrós i potent.
Encara que el seu nom porten el nom de Supporters, no és un grup radical, s'autodefineixen com un grup d'animació amb un tarannà propi i molt ben definit: rebuig a la violència i a les agressions. Una ideologia clarament d'esquerres independentistes i defensores de la identitat de Catalunya. Un grup amb un model propi d'animació format pel millor del model anglès, argentí, italià i grec. Una forma d'entendre el barcelonisme des d'un punt de participació i complicitat amb els jugadors.

## Referències

* ↑ «Supporters Sur». Revista el Jugador núm.12, 31-07-2001, pàg. 1,2,3.
* ↑ «El bàsquet amb les penyes». F.C.Barcelona, 03-02-2009.
* ↑ «Comunicat dels Dracs a l'ACB». Diari Ara.cat, 05-01-2013.
* ↑ «Celebració de Lliga Futbol Sala jugadors amb els Dracs». Diari Mundo Deportivo, 23-06-2013.

## Enllaços externs

* Lloc web de Dracs 1991 Supporters Arxivat 2016-02-16 a Wayback Machine.
* Video Dracs 20 anys a les grades Arxivat 2014-03-07 a Wayback Machine.
* Canal Dracs 1991 al Youtube
# Argentotetraedrita-(Hg)

L'argentotetraedrita-(Hg) és un mineral de la classe dels sulfurs que pertany al subgrup de la freibergita.

## Característiques

L'argentotetraedrita-(Hg) és una sulfosal de fórmula química Ag₆(Cu₄Hg₂)Sb₄S₁₂S. Va ser aprovada com a espècie vàlida per l'Associació Mineralògica Internacional l'any 2021, i va ser publicada a la revista internacional Acta Geologica Sinica per WU Peng et al. en el mes de març de 2022 amb el títol «Argentotetrahedrite-(Hg) Ag₆(Cu₄Hg₂)Sb₄S₁₃:a new tetrahedrite group mineral from the Dongping Hg-Ag deposit, Hunan Province, China».Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m16114.

## Formació i jaciments

Va ser descoberta a la mina Dongping, sityada al comtat de Baojing, a Xiangxi (Hunan, República Popular de la Xina), l'únic indret de tot el planeta on ha estat descrita aquesta espècie mineral.

## Referències

* ↑ «Argentotetrahedrite-(Hg)» (en anglès). Mindat. [Consulta: 30 març 2022].
* ↑ Wu Peng; Yang Hang; Qu Kai; Wang Yanjuan «Argentotetrahedrite-(Hg) Ag6(Cu4Hg2)Sb4S13:a new tetrahedrite group mineral from the Dongping Hg-Ag deposit, Hunan Province, China». Acta Geologica Sinica, 3-2022. DOI: 10.19762/j.cnki.dizhixuebao.2021174 [Consulta: 5 gener 2025].
# Eufèmia (emperadriu)

Eufèmia, en llatí Euphemia, nascuda amb el nom de Lupicina, va ser emperadriu consort de l'Imperi Romà d'Orient, per estar casada amb Justí I, el fundador de la dinastia justiniana.
Se sap molt poca cosa de la vida d'aquesta emperadriu, i les informacions que es tenen provenen de la Història Arcana o Història secreta, que va escriure Procopi, una col·lecció d'anècdotes, sovint llicencioses i altres vegades absurdes, que constitueixen una crònica escandalosa de la cort imperial. Eufèmia podria haver estat una esclava, i el nom, Lupicina, potser voldria dir que era prostituta, però aquestes opinions de Procopi s'han de prendre amb precaució. Justí i Eufèmia es van casar sota l'emperador Anastasi I.
Procopi diu que Eufèmia no es va preocupar pels afers polítics, però una font religiosa, la Crònica d'Edessa, de l'any 540, diu que gràcies a l'emperadriu, Justí es va preocupar per acostar l'imperi a les directrius de l'església. Tot i els seus orígens, Procopi diu que era bàrbara, rústica i estrangera, complia les normes morals de l'època, i per això a la Història secreta no la menysprea en cap moment.
Es va oposar al casament del seu nebot Justinià I, el successor designat per Justí, amb Teodora, que havia estat actriu de pantomimes i a la que menyspreava. Segons Teòfil, un monjo contemporani d'Eufèmia, l'emperadriu hauria consultat un vident que va dir: "Teodora és el daemon de Justinià i de l'Imperi". D'aquí s'ha pensat que Eufèmia estava en contra de Teodora no pel seu passat llibertí sinó per les seves accions futures.
La mort d'Eufèmia, cap a l'any 523 o 524, va solucionar el problema, i Justí va signar una llei que autoritzava a les dones que havien exercit determinades professions, especialment les actrius, es poguessin casar amb persones d'una classe social diferent. L'emperadriu va ser enterrada a Constantinoble.

## Referències

* 1 2 Greatrex, G. «Euphemia (wife of Justin I)». De Imperatoribus Romanis. [Consulta: 28-XII-2019].
* 1 2 Procopi. Història secreta IX,48
* 1 2 Martindale, J.R. (et al.). The prosopography of the later Roman Empire/2. Cambridge: Cambridge University Press, 2008, p. 627-629. ISBN 9781107119260.
# Pablo Javier Zabaleta Girod

Pablo Javier Zabaleta (nascut a Buenos Aires, Argentina el 16 de gener del 1985) és un futbolista argentí que juga com a defensa al West Ham United. Té la nacionalitat argentina i espanyola.
El juny de 2014 fou un dels 23 seleccionats per Alejandro Sabella per representar l'Argentina a la Copa del Món de Futbol de 2014 al Brasil.
El 26 de maig del 2017 es va confirmar que la temporada 2017-2018 jugarà al West Ham United de la Premier League després de jugar 9 temporades al Manchester City.

## Palmarès

| Títol | Club | País | Any |
| Copa Sud-americana | Argentina | Argentina | 2002 |
| Campionat del Món de Futbol sub-20 | Argentina | Argentina | 2005 |
| Copa del Rei | RCD Espanyol | Espanya | 2005-2006 |
| Copa Catalunya | RCD Espanyol | Espanya | 2005-2006 |
| Subcampió UEFA | RCD Espanyol | Espanya | 2006-2007 |
| Jocs Olímpics d'Estiu de 2008 | Argentina | Argentina | 2008 |

## Referències

* ↑ «Manchester City FC profile». Manchester City FC, 16-07-2008. [Consulta: 16 juliol 2008].
* ↑ «Jugadors de l'Argentina per la Copa del Món de Futbol de 2014». Web de la FIFA. Arxivat de l'original el 2014-06-06. [Consulta: 6 juny 2014].
* ↑ «Zabaleta firma por el West Ham», 26-05-2017. [Consulta: 26 maig 2017].

## Enllaços externs

* Pablo Javier Zabaleta Girod, Fitxa a Soccerway
# Cesarió

Cesarió (47 aC- 30 aC) (grec antic: Καισαρίων, llatí: Caesarion) va ser rei d'Egipte de l'any 44 aC al 30 aC amb el nom de Ptolemeu XV.
Era fill de Juli Cèsar i Cleòpatra. Va néixer poc després de la sortida de Cèsar d'Egipte l'any 47 aC i el seu nom original era Ptolemeu, com el dels prínceps egipcis. Segurament Cleòpatra el va portar a Roma en el seu viatge l'any 46 aC, i encara que el dictador no el va reconèixer formalment com a fill, la rebuda de Cleòpatra, el fet de permetre-li portar el seu nom i altres detalls fan deduir que molt probablement n'era el pare. Marc Antoni va dir al senat, segurament amb la intenció de molestar a Octavi, que el dictador havia reconegut Cesarió abans de la seva mort l'any 44 aC, però Opi va escriure un tractat que provava que no era cert.
Com a agraïment de l'assistència al cònsol Dolabel·la, Cleòpatra va obtenir dels triumvirs l'any 42 aC l'autorització per associar el seu fill al tron, però no consta que aquesta associació s'hagués formalitzat abans del 36 aC. L'any 34 aC Marc Antoni li va donar el títol de rei de reis i al seu testament l'anomena fill de Cèsar. Després de la batalla d'Àccium l'any 31 aC, Marc Antoni va declarar Cesarió i el seu fill Marc Antoni Antil majors d'edat i el 30 aC Cleòpatra el va enviar amb el seu tutor Rodó cap a Etiòpia i l'Índia carregat de tresors, però pel camí Rodó el va convèncer de tornar assegurant que August li donaria el regne d'Egipte. Va caure en mans d'August i va ser executat l'any 30 aC.

## Referències

* ↑ «Cesarió». Gran Enciclopèdia Catalana. Barcelona: Grup Enciclopèdia Catalana.
* ↑ [https://quod.lib.umich.edu/m/moa/acl3129.0001.001/571?page=root;rgn=full+text;size=100;view=image;q1=CaesarionSmith,+William+(editor).+Dictionary+of+Greek+and+Roman+biography+and+mythology.+Vol.+I.++Boston:+Little,+Brown,+&+Comp.,+1867,+p. 556. ]
# Tossal dels Corrals Nous

El Tossal dels Corrals Nous és una muntanya de 450 metres que es troba al municipi de Castelldans, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Línia 3 (Rodalies València)

La línia 3 és una de les sis línies de rodalia al País Valencià.

## Història

En 31 de juliol de 1883 sortia de l'Estació del Nord de València el primer tren amb destinació a Bunyol en una línia fèrria que havien finançat la banca regional i un grup d'empresaris per connectar amb tren els municipis d'aquesta comarca de l'interior amb la capital. Entretant es seguia perforant la Serra de Malacara amb desenes de túnels per estendre l'estesa fèrria per Requena, Utiel i Camporrobles fins que el 1885 es va posar en funcionament el ferrocarril Madrid-Conca-València complet.
A causa de les obres perquè l'alta velocitat arribi a la ciutat de València, el 2008 es va suspendre la circulació de trens entre València-Nord i València-Sant Isidre. Per això provisionalment l'Estació de Sant Isidre va ser començament de les línies C-3 i C-4.
L'any 2016 es recupera la circulació de trens entre València-Nord i València-Sant Isidre
L'any 2017 es va anunciar que amb el Pla de Rodalies promet la línia C-3 es desdoblaria abans de 2025.
En 2022 es va tancar la connexió amb Conca des d'Utiel per la clausura de la línia i la seva transformació en dues vies verdes: una per al tramo Tarancón-Conca, i un altre per Conca-Utiel.

## Parades

Mapa Rodalies València línia C-3 :

## Enllaços externs

* Renfe rodalies

## Referències

* ↑ Sierra, José. «La nueva estación de Requena-Utiel ya ha vendido 322 billetes para viajeros de Madrid» (en castellà). Levante, 27-11-2010. [Consulta: 31 juliol 2022].
* ↑ «El nuevo Plan de Cercanías promete el desdoblamiento de la vía de la línea C-3 antes de 2025» (en castellà). Hortanoticias.com, 18-12-2017.
* ↑ Domingo, Isabel. «El Gobierno comunica el cierre definitivo del tren entre Utiel y Cuenca» (en castellà). Las Provincias, 29-04-2022. [Consulta: 31 juliol 2022].
# El Torrent (Rupit i Pruit)

El Torrent és una masia de Pruit, al municipi de Rupit i Pruit (Osona), inclosa a l'Inventari del Patrimoni Arquitectònic de Catalunya.

## Descripció

Masia de planta rectangular coberta a dues vessants i amb el carener perpendicular a la façana, situada a migdia. Consta de planta baixa i dos pisos. La façana presenta un portal d'arc apuntat amb la dovella central datada i esgrafiada. Els dos pisos són porticats amb arc de mig punt llevat del central, que té el mateix arc que el portal, i l'obertura més ample. Les finestres són motllurades i conserven les espieres. A la part de llevant s'hi adossa un porxo sostingut en un extrem per un pilar de pedra. A ponent, un portal rectangular i finestres motllurades i espieres, la part de tramuntana té poques obertures. Està construïda amb pedra basta unida amb calç. Els escaires i elements de ressalt són de pedra picada. Reixes forjades. La galeria del segon pis va ser tapiada.
La cambreria és una masia coberta a dues vessants amb el carener perpendicular a la façana de migdia. A la part central presenta planta i primer pis, amb grans obertures i grossos carreus. A la part esquerre hi ha l'antiga estada on encara s'endevina la llar de foc i la cuina. A la part dreta continua el vessant de teulada formant dos coberts amb un mur central. Està situada davant l'era i a la part nord-oest del torrent. Es de pedra sense polir unida amb fang i morter de calç, les obertures són de pedra picada.

## Història

Masia registrada en el fogatge del 12 d'octubre de 1553 a la parròquia de Sant Andreu de Pruyt, on consta un tal Pere Sunyer alies Torrent.
El portal de migdia presenta una creu esgrafiada, possiblement d'origen basc i estucada durant la primera guerra carlina, datada del 1833.

## Referències

* 1 2 3 4 «El Torrent». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# Ardipithecus ramidus

Ardipithecus ramidus (anomenat primer pel seu descobridor Australopithecus ramidus) és una de les dues espècies fins ara identificades del gènere Ardipithecus.
Les seves restes fòssils, trobades al jaciment d'Aramis a la vall del riu Awash al país dels Afar a Etiòpia, han estat datades en 4,4 milions d'anys i trobades als anys noranta i van ser estudiades per Tim White, un dels paleontòlegs més prestigiosos del món, que va publicar les seves conclusions abans del 2001. Per ara no és clar en quina branca de l'arbre de l'evolució dels primats es troba Ardipithecus, si en la dels humans o en una altra.
Les restes inclouen part d'una mandíbula, fragments de crani i diversos ossos dels braços. L'esmalt dels queixals és molt prim, cosa que sembla indicar que els seus aliments eren similars als dels ximpanzés actuals (fruites, fulles, vegetals tous i brots tendres) i que vivien en una selva humida.
No s'han trobat ni la pelvis ni ossos d'extremitats inferiors que puguin demostrar que eren bípedes, però no es descarta que ho fossin.
Encara que es cregui que l'homínid més antic és Ardipithecus ramidus, no és el confirmat sinó que aquest ho és un australopitec de fa quatre milions d'anys que pertany a l'espècie Australopithecus anamensis i que ja ha fet una adquisició decisiva per al destí de la humanitat: camina amb dues cames d'una manera molt semblant a nosaltres.

## Referències

* 1 2 Corbella, J., (2000) Sapiens: El llarg camí dels homínids cap a la intel·ligència, Barcelona, Espanya: labutxaca.
# Béal na Bláth

Béal na Bláth, també Béal na mBláth, Béal na Blá, Bealnablath o Bealnabla, és una petita vila en la carretera R585 al comtat de Cork, Irlanda. L'àrea és ben coneguda per ser lloc on es produí l'emboscada que va provocar la mort del líder irlandès Michael Collins.

## Assassinat de Michael Collins

El 22 d'agost de 1922, durant la guerra civil irlandesa, el cap del govern provisional de l'Estat Lliure d'Irlanda i comandant en cap de l'exèrcit nacional, Michael Collins, va morir en una emboscada feta pels membres de l'IRA contraris al tractat mentre guiava un comboi cap a Bandon. L'indret és objecte de commemoracions el diumenge proper a l'aniversari de la seva mort, i s'hi ha erigit una creu al lloc del tiroteig un kilòmetre al sud de la vila on Collins fou mort. El lloc on va caure és senyalat per una petita creu blanca.

## Nom

La versió original del nom de la vila s'ha enfosquit amb el pas dels temps. La pronunciació Béal na mBláth (traduït com a "boca de les flors/ponzelles") és força usat, però aquesta pronunciació no coincideix amb la toponímia tal com era pronunciada pels darrers parlants d'irlandès de l'àrea (que hi sobrevisqueren fins als anys 1940). Aquesta versió del nom, i la traducció associada, va sorgir molt probablement a través de l'etimologia popular entre els parlants no nadius.
Una reconstrucció del nom original proposada és Béal Átha na Bláiche, que vol dir "boca del gual del sèrum de la llet", per analogia amb un topònim semblant al comtat de Limerick; una altra versió testimoniada literàriament és Béal na Bláth (anglitzada com a Bealnablath) que podria significar "boca de les ponzelles" o "boca del sèrum de llet". Des de 2012 la Irish Placenames Commission considera Béal na Blá com a la versió més acurada del topònim original. El significat de "blá" en aquest context no és clar, però podria significar "verd" o "gespa".

## Referències

* 1 2 Placenames Database of Ireland.
* ↑ Hopkinson, Michael. 1988. Green Against Green: the Irish civil war. Page 177.
* 1 2 Ó hÚrdail, Roibeárd «The Placename Béal na Blá». Journal of the Cork Historical and Archaeological Society, 1999, pàg. 111–116.
# Henuttaneb

Henuttaneb (segle XIV aC) va ser una princesa egípcia de la XVIII dinastia. Era filla del faraó Amenofis III i de la Gran Esposa Reial Tiy, per tant era germana també d'Akhenaton i del príncep hereu Tuthmosis. Era la tercera filla dels seus pares (després de Sitamon i Iset). El seu nom significa "Dama de totes les terres" i fou freqüentment utilitzat com a títol per a les reines.
Henuttaneb en jeroglífic :
A Henuttaneb se la representa en una estàtua colossal de Medinet Habu. Aquesta enorme escultura de set metres d'alçada mostra a Amenofis III i Tiy, asseguts un al costat de l'altre, "amb tres de les seves filles situades davant del tron; Henuttaneb, la més gran i millor conservada, al centre; Nebetah a la dreta; i una altra, el nom del qual ha desaparegut, a l'esquerra ". També apareix al temple de Soleb i en una placa de carnalina (amb la seva germana Iset, davant dels seus pares). El seu nom apareix en tres fragments de llosa.
No és clar si Henuttaneb va ser elevada al rang de reina com ho van ser Sitamon i Iset. En cap lloc se la menciona com a esposa del rei, però a la placa de carnalina esmentada el seu nom està inclòs en un cartutx, un privilegi al qual només hi tenien dret els reis i les seves dones.
Després de la mort del seu pare se la deixa d'esmentar a les fonts.

## Referències

* 1 2 Dodson i Hilton, 2004, p. 154.
* ↑ Cline i O'Connor, 1998, p. 7.

## Vegeu també

* La dona a l'Antic Egipte

## Bibliografia

* Cline, Eric; O'Connor, David. Amenhotep III: Perspectives on his Reign (en anglès). Universitat de Michigan, 1998. ISBN 978-0472088331.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Ranke, Hermann. Die ägyptische Persönennamen (en alemany). Glückstadt: Verlag von J. J. Augustin, 1935.
# Fei Yi

Fei Yi :
| Xinès tradicional: | Xinès tradicional: | 費禕 |
| Xinès simplificat: | Xinès simplificat: | 费禕 |
    En aquest nom xinès, el cognom és Fei (費).
Fei Yi (mort el 253 EC), nom estilitzat Wenwei (文偉), va ser un oficial administratiu de Shu Han durant l'era dels Tres Regnes de la història xinesa. Va servir com a regent després de Jiang Wan.

## Inicis

Fei Yi era de la Comandància Jiangxia (en l'actualitat l'est de Hubei). El seu pare va morir quan ell encara era jove i ell va ser criat pel seu parent llunyà Fei Boren (費伯仁), que era un cosí del senyor de la guerra Liu Zhang, que controlava la Província de Yi (avui en dia Sichuan i Chongqing). En algun moment al voltant del 211, Liu Zhang va enviar missatger per donar la benvinguda a Fei Boren al seu domini, i tot i que Fei Boren semblava haver rebutjat la invitació per si mateix, ell finalment va enviar a Fei Yi a la Província de Yi. Fei Yi romangué a la Província de Yi després que Liu Bei la conquerí en el 214. Es va donar a conèixer com un jove estudiós. Ell i Dong Yun eren amics des de fa molt de temps, i tots dos van treballar junts com a assistents de Liu Shan després que Liu Bei es va declarar emperador en el 221 i va fer a Liu Shan príncep hereu. Després que Liu Shan va succeir al seu pare en el tron en el 223, Fei Yi va continuar servint-li.

## Durant la regència de Zhuge Liang

No és clar com Zhuge Liang, el regent de Liu Shan, va arribar a saber de les habilitats de Fei Yi, però pel temps que Zhuge Liang havia tornat de la seva campanya del sud contra les tribus del que actualment és Guizhou i Yunnan, ell havia vist que Fei Yi era el més capaç dels funcionaris joves. Ell sovint encarregava a Fei Yi de servir com a ambaixador a Wu Oriental, i durant eixes missions, a l'emperador de Wu Oriental, Sun Quan, li va impressionar Fei Yi també.

## Vegeu també

* Llista de persones dels Tres Regnes

## Referències

* Chen Shou, Sanguo Zhi, cap. 44, http://ef.cdpa.nsysu.edu.tw/ccw/02/3k4.htm Arxivat 2008-05-05 a Wayback Machine..
* Sima Guang, Zizhi Tongjian, http://www.chinakyl.com/rbbook/big5/sjcy/ztj.htm Arxivat 2006-07-21 a Wayback Machine..
# Tiwa (tano)

Tiwa /ˈtiːwə/ (castellà Tigua, també E-nagh-magh) és un grup de dos o possiblement tres llengües kiowa-tano parlades pels pueblo tiwes, i possiblement pels Pueblo Piro, a l'estat de Nou Mèxic.

## Membres de la subfamília i relacions

El tiwa meridional (tix) és parlat pels pueblo Isleta, Sandia i Ysleta del Sur.
Les altres dues llengües formen un subgrup anomenat tiwa septentrional (twf), format pels dialectes taos, parlat pel pueblo de Taos, i el picuris, parlat pel pueblo Picuris.
El piro (pie), llengua extingida de l'antic pueblo Piro podria haver estat tiwa, però no és clar.

## Història

Després de la revolta Pueblo contra els conquistadors espanyols en 1680, alguns dels tigua i piro van fugir cap al sud amb els espanyols a El Paso del Norte (avui Ciudad Juárez, Mèxic). Allí van fundar Ysleta (Texas), Socorro (Texas) i Senecú del Sur on hi viuen llurs descendents actualment.

## Vegeu també

* Jornada del Muerto

## Referències

* ↑ Cens dels EUA del 2000
* ↑ Laurie Bauer, 2007, The Linguistics Student’s Handbook, Edinburgh
* ↑ Lane in Schoolcraft, Henry Rowe (1851-1883) Historical and statistical information respecting the history, condition, and prospects of the Indian tribes of the United States; collected and prepared under the direction of the Bureau of Indian Affairs per act of Congress of March 3rd, 1847 Lippincott, Philadelphia, OCLC 6202862
* ↑ Marshall, Michael P. and Walt, Henry J., (1984) "Chapter 11: Pre-Revolt Place Names: Senecú" Rio Abajo: Prehistory and History of a Rio Grande Province New Mexico Historic Preservation Division, Santa Fe, p. 252, OCLC 11553460
* ↑ Eickhoff, Randy Lee (1996) Exiled: The Tigua Indians of Ysleta del Sur Republic of Texas Press, Plano, Texas, ISBN 1-55622-507-5